  Алёна Григорьева Ижкарын удмурт нылпиослэн туспуктэмъёсынызы дырпус потӥз. Иворъёсъя «Удмуртия» агентстволы 2-тӥ южтолэзе со сярысь ивортӥз «Удмурт нылкышно кенеш» огазеяськонлэн кивалтӥсез Надежда Степанова.  «Та дырпусмы потӥз «Удмурт кыл — муниципал кылдытэтъёсын» нимо проектмы улсын. Туспуктэмъёсын — «Пичи Чеберайес но Батыръёс», «Ӵыжы-Выжы» элькун фестивальёсамы пыриськем удмурт нылпиос. Удмурт кылын таӵе календарьёс, жаляса верано, туж ӧжыт, нош кулэлыкез, ми учкемъя, бадӟым», — вераз Надежда Степанова.  Дизайнзэ малпаз Калыкъёслэн Эшьяськон юртысьтызы егит удмурт ӧнерчи Иван Кабышев. Календаръёс кузьмамын луозы  удмурт кылэз дышетӥсь Ижкарысь нылпи садъёслы но «Удмурт нылкышно кенешлэн» ёросъёсысь азьветлӥсьёсызлы.  Тегъёс: Лулчеберет Ижкар Эшъяськонюрт  